kardosdrur/scandi-wiki huggingface dataset:
Vigerslev Kirke (København)

Vigerslev Kirke ligger på Lykkebovej i Københavns Kommune.

Historie 
Kirkens arkitekt var Paul Staffeldt Matthiesen.

Kirkebygningen

Interiør

Alter

Prædikestol

Døbefont

Orgel

Gravminder

Referencer

Literatur 
 Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001.

Eksterne kilder og henvisninger 
 Vigerslev Kirke hos KortTilKirken.dk

Kirker i Københavns Kommune
Kirker i Københavns Amt
Kirker i Københavns Stift
Valby
Österbotten

Österbotten kan referere til flere landskaber i Finland:

 Etelä-Pohjanmaa – Södra Österbotten
 Keski-Pohjanmaa – Mellersta Österbotten
 Pohjanmaa – Österbotten – det nye landskab
 Pohjois-Pohjanmaa – Norra Österbotten
 Österbotten (historisk landskab) – landskab der dækkede flere af de nuværende finske landskaber
Beauvais (by)

Beauvais er en by og kommune i det nordlige Frankrig. Indbyggertal (1999): byen: 57.355; by og forstæder: 59.003; urbant område (fransk: aire urbaine): 100.733. Byen ligger ca. 90 km nord for Paris.

Eksterne henvisninger 

 Beauvais' hjemmeside

Byer i Oise
Tour de France-byer
Menneskets afstamning og Parringsvalget

Menneskets Afstamning og Parringsvalget er Charles Darwins andet store værk om evolutionsteori, efter Arternes Oprindelse og blev udgivet i 1871. Den danske udgave udkom 1875 og var oversat af J.P. Jacobsen. Bogen uddyber naturlig selektion i forhold til menneskets udvikling og introducerer for første gang seksuel selektion.

Eksterne henvisninger 
"The Descent of Man" (Darwin online) 
"Darwin, C. R. 1874-1875. Menneskets Afstamning og Parringsvalget. Translated by J. P. Jacobsen. Copenhagen: Gyldendal. Volume 1." (uddrag på dansk)
Charles Darwin: Menneskets afstamning og Parringsvalget; oversat af J.P. Jacobsen; Kjøbenhavn 1874 (komplet dansk udgave)

Evolutionsteori
Amotz Zahavi

Amotz Zahavi var en israelsk biologi- og evolutionsteoretiker. Han var bedst kendt for sin teori om det såkaldte Handicap-princip. Tor Nørretranders har i sin bog Det generøse menneske forsvaret denne teori.

Tjek fødselsår
Videnskabsfolk fra Israel
Biologer fra Israel
Prospect Park

Prospect Park er park på 2.1 km², som ligger i Brooklyn, New York City. Den ligger mellem Park Slope, Kensington, Windsor Terrace og Flatbush Avenue, Grand Army Plaza og Brooklyn Botanic Garden; syv blokke nordøst for Green-Wood Cemetery. Parken bestyres til dagligt af New Yorks parkudvalg, New York City Department of Parks and Recreation.

Brooklyn
Parker i USA
Jean-Baptiste Lamarck

Jean-Baptiste Pierre Antoine de Monet, Chevalier de Lamarck (født 1. august 1744, død 18. december 1829) var en fransk naturalist, der som en af de første hævdede, at evolution opstod på baggrund af naturlige love. Lamarck er dog i dag overvejende husket for at hævde, at egenskaber, som ændres gennem livet hos individer, overføres ved arv til afkommet. Lamarck var en af de første til at bruge termen biologi i dets moderne betydning.

Eksterne henvisninger 

 Œuvres et rayonnement de Jean-Baptiste Lamarck 

Videnskabsfolk fra Frankrig
Medlemmer af Académie des sciences
Medlemmer af Bayerische Akademie der Wissenschaften
Riddere af Æreslegionen
New York Philharmonic

New York Philharmonic, der er grundlagt i 1842, er det ældste endnu eksisterende symfoniorkester i USA. Orkesteret er næsten 40 år ældre end det næstældste symfoniorkester i USA, Boston Symphony Orchestra der er etableret i 1881. Der er desuden kun to symfoniorkestre fra Europa, som er ældre end New York Philharmonic.

Med base i New York City giver orkesteret de fleste af sine koncerter i Avery Fisher Hall.

Eksterne henvisninger 

 Orkestrets hjemmeside

Symfoniorkestre
Musik fra USA
Kultur i New York City
Westland Aircraft

Westland Aircraft, senere Westland Helicopters, var en britisk producent af fly, som blev stiftet kort før 2. verdenskrig. Under krigen producerede virksomheden flere designs med begrænset succes, men dens Lysander blev et vigtigt observationsfly for RAF. Efter krigen begyndte virksomheden at fokusere på helikoptere og blev siden hen slået sammen med flere andre britiske virksomheder og skabte Westland Helicopters i 1961. I 2000 blev virksomheden fusioneret med italienske Agusta og blev til AgustaWestland.

Eksterne henvisninger 

Flyproducenter fra Storbritannien
Etableret i 1915
Jan Sadeler

Jan Sadeler (også kendt som Johan Sadeler, født 1550 i Bruxelles, død ca. 1600 i Venedig) var en flamsk kobberstikker og derudover tegner, gravør og udgiver.

Ud af en stor slægt af kobberstikkere, hvor Jan Sadeler og broderen Raphael Sadeler kan fremhæves som de betydeligste. 

I kobberstiksamlingen i København er Jan Sadeler repræsenteret med ca. 500 blade. I Danmark er Jan S. godt kendt med et stik lavet efter Peter Candids (nu bortkommet) maleri af nadveren. Dette stik har været benyttet som forlæg for utallige altertavler, herunder nadverbilleder i Danmark, se artiklen Nadverbilledet i Haderslev Domkirke.

Kilder/henvisninger 

 Salmonsens konversationsleksikon
 Erik Moltke: MINDRE MEDDELELSER

Kobberstikkere fra Belgien
Tjek fødsels- og dødsår
Land Rover Series

Land Rover Series I, II, IIA og III er en serie nyttekøretøjer med firehjulstræk produceret af britiske Land Rover fra 1948-85. Modelserien blev afløst af 110, produktionen af denne startede i 1983 og blev senere kendt som Defender.

Det, som kendetegnede Land Rovere fra denne periode var firehjulstræk, spartansk interiør og en meget enkel opbygging. Alle modelerne havde valgbar firehjulstræk, stive aksler ophængt i bladfjedre, ramme af stål og karosseri af aluminium.

Modeller

Series I 

Land Rover Series I (1948-58) 80", 86", 88"/107", 109"

Land Rover Series I var den første model Land Rover byggede. Series I blev lanceret i April 1948 på en biludstilling i Amsterdam.

Den første prototype af i alt 48 blev bygget i sommeren 1947.

Series I havde som sine efterfølgere et aluminiums karosseri på en stigeramme af stål

Series II 

Land Rover Series II (1958 – 1961) 88"/109"

Serie II afløste Serie I i april 1958.
Serie II fik afrundede sider på ladet, større sporvidde, og den velkendte 2,25 liter benzinmotor.

Med Serie II fik Land Rover sin velkendte form, og den dag i dag passer adskillige karroseridetaljer fra en Serie II på en fabriksny defender.

Series IIA 
Land Rover Series IIA (1961-1971) 88"/109"

Med Series IIA kom en del forbedringer. Disse kom i skikkelse af en 2,25 liter dieselmotor, små ændringer i instrumentbrædtet samt kosmetiske ændringer.

I 1967 kom der yderligere en 2,6 liter 6 cylindret motor til 109" udgaven.

Serie IIA blev desuden lavet som en Land Rover Lightweight-model.

Series III 

Land Rover Series III (1971 – 1985) 88"/109"

Formen er næsten uændret i forhold til Serie II og IIA, men med III kom der en del mindre ændringer.

Forlygterne blev flyttet ud i forskærmene, instrumentbrædtet blev flyttet frem foran føreren og ikke mindst fik Series III en fuldt syncroniseret gearkasse.

I 1976 rullede Land Rover nummer 1.000.000 af samlebåndet.

Serie III blev desuden lavet som en Land Rover Lightweight-model.

Series
Offroadere
Biler introduceret i 1948
Biler fra 1940'erne
Biler fra 1950'erne
Biler fra 1960'erne
Biler fra 1970'erne
Biler fra 1980'erne
Claus Møinichen

Claus Møinichen eller Claus á Møinichen (født 1650 i København, død 7. januar 1710) var en dansk tegner og maler.
Han var søn af den københavnske kirurg Sixtus Møinichen (født 1629, død 1666) og Anna Thiesens.

Der vides kun lidt om ham. Han har komponeret og tegnet ornamenterne til den i 1709 udgivne kongelov. Desuden tegnede han portrætter af Frederik 4., af Kirsten Bille, af Berte Skeel og andre, og gjorde for kongen Ovidische Historier (det vil sige: mytologiske billeder).

Til audiensgemakket paa Frederiksborg Slot malede han 1686-88 ti slagbilleder
med motiver fra den skånske krig.

Han var allerede før 1703 gift med Cathrine Frederiksdatter Fohlmann, med hvem han havde en del børn. Møinichen var endnu i live 1726, men må antages at være død snart efter.

Henvisninger 

 Chr. Bruun: Frederik Rostgaard og hans Samtid I, 137 ff
 Weilbach: Nyt Kunstnerlexikon.
 F. J. Meiers Biografi i 1. udgave af Dansk biografisk leksikon, tillige omfattende Norge for tidsrummet 1537-1814, Udgivet af C. F. Bricka, 19 bd, Gyldendal, 1887-1905

Eksterne henvisninger 

Malere fra Danmark
Personer fra København
Personer i Dansk Biografisk Leksikon
Danskere i 1600-tallet
Danskere i 1700-tallet
Historiemalere
Agusta

Agusta, nu en del af AgustaWestland, er en italiensk producent af helikoptere og datterselskab til Finmeccanica. Virksomheden blev stiftet af Giovanni Agusta i 1923 og beskæftigede sig i starten med at designe, producere og vedligeholde fly på fabrikken ved Cascina Costa.

Fra 1952 blev de involveret i fremstilling af helikoptere, i første omgang på licens fra Bell Aircraft Corporation, og senere også Sikorsky, Boeing og McDonnell Douglas. Sidenhen forsøgte de sig også selv med design og fremstilling af egne helikoptere. Deres største succes er Agusta A109, som er en kommerciel og militær dobbeltturbinet helikopter, som i dag stadig er i produktion.

I 1981 gik de i samarbejde med britiske Westland Helicopters og udviklede AgustaWestland AW-101 Merlin, som blev taget i brug af Flyvevåbnets Eskadrille 722 i 2006, som erstatning for de gamle Sikorsky S-61.

I 2000 blev Finmeccanica og GKN, som ejer Westland Helicopters, enige om at fusionere deres to datterselskaber beskæftiget med helikoptere og skabte dermed AgustaWestland.

Fly- og helikopterproducenter
Etableret i 1923
Leonardo S.p.A.
AgustaWestland

AgustaWestland er en helikopter design- og produktionsvirksomhed placeret i Italien og Storbritannien. Den blev skabt i 2000, da ejerne af Agusta og Westland Helicopters, henholdsvis Leonardo og GKN, fusionerede deres to datterselskaber beskæftiget med helikoptere. I 2004 overtog Finmeccanica dog alle aktier fra GKN og AgustaWestland er nu et fuldtejet datterselskab til Finmeccanica.

AgustaWestland åbnede kontor i Philadelphia i 2005 og vandt en kontrakt med at bygge præsidentens nye helikopter, Marine One, og dermed sandsynligvis flere fremtidige kontrakter med den amerikanske hær, som kan gå ud over deres største konkurrent, Sikorsky.

Noter 

Fly- og helikopterproducenter
Leonardo S.p.A.
Rituvík

Rituvík er en færøsk bygd på Eysturoy 4 km sydøst for Runavík og er en del af Runavíkar kommuna. Bygdens navn stammer fra fuglen Ride Rissa tridactyla, færøsk: Rita og vík, vig eller bugt Rituvík. De fleste af bygdens arbejdsdtyrke arbejder i Runavík.

Skolen fra 1967 er fra 2008 fritidshjem for kommunens børn i nul, 1. og 2. klasse. Stuerne er opdelt i 3 stuer, værksted og gymnastiksal. Desuden har bygden et missionshus med aktiviteter for børn, unge og voksne. 

Rituvík blev grundlagt den 24. december 1873, da Petur Højgård fra Toftir og hans kone, Nikolina Torkilshøj, bosatte sig på stedet. Ved kirken blev der 1975 opsat en statue af dem, udført af billedhuggeren Fridtjof Joensen.

Det er en oplevelse at følge vardestien fra Rituvík til Lamba, som begynder øverst i bygden og varer ca. 2 timer. Kysten ud for Rituvík er kendt for at være et fremragende dykkersted med sand og tæt tangskov og undersøiske klippekløfter

Kirken   
Rituvík Kirkja  blev indviet den 17. december 1955 og hører under Glyvrar kirkesogn. Kirken er hvidmalet med rødt træværk. Kortilbygningen er bredere og lavere end skibet og over vestenden er der opført en retvendt tagrytter med pyramidetag. Indvendigt er kirken malet i en lys brun farve, med hvidt halvtøndehvælv. Stolestaderne har et blåmalet rundt felt med en gylden stjerne. Altertavlen "Forklarelsen på bjerget" er et maleri af Sigmund Petersen, Tórshavn, en gave fra bygdens kvinder. Prædikestolen er ottekantet, på en smallere fod, ligesom døbefonten. Altersølvet er er en gave fra præsten Fibiger-Jensen. Lysestager og lysekroner er skænket til kirken af folk med tilknytning til søfarten. Kirkens ene klokke er købt af Torvaldi Hjelm fra Vágur og stammer fra en portugisisk skonnert "Florentine", der strandede ved Grønland i 1947. Da kirken fyldte 40 år i 1995 fik den en ny klokke. Den er støbt i Tønsberg i Norge og vejer 280 kg og har en diameter på 79 cm. Kirkeskibet er en model af sluppen "William Martin". Kirken har 300 siddepladser. Kirkens orgel er et Verland Johansen pibeorgel fra 1983 med 15 stemmer.

Galleri 

Fra venstre:Rituvík - Rituvík Kirkja - Vejen ned til landingspladsen - Landingspladsen - Fridtjof Joensen statue af bygdens grundlæggere.

Eksterne henvisninger og kilder 
 faroeisland.dk
 Rituvík Kirkja 
 Vandretur Lamba-Rituvík 

Byer på Færøerne
Eysturoy
Mora IK

Mora IK eller Mora Hockey er en professionel ishockeyklub fra Mora, Dalarna i Sverige. Klubben spillede fra sæsonen 2004-05 i den bedste svenske række, Elitserien men rykkede ned efter sæsonen 2007-08 og skal derfor fra sæsonen 2008-09 spille i den næstbedste svenske række Hockeyallsvenskan. Klubben spiller sine hjemmekampe i FM Mattsson Arena der har plads til 4500 tilskuere.

Historie 

Klubben blev stiftet i 1935 og var dermed første klub i Dalarna der fik ishockey på programmet. Man debuterede i den bedste række og spillede dér i mange år derefter. I forbindelse med en omlægning af divisionssystemet røg man i 1975 ud af den bedste række og der skulle gå en hel del år før det lykkedes at komme tilbage i det fine selskab. Først i 2004 var man tilbage i Elitserien. Den første sæson havde man en forholdsvis heldig hånd med at hente spillere ind fra lockout-ramte NHL. Med hjælp fra spillere som Shawn Horcoff og de to brødre Marian og Marcel Hossa lå man længe godt placeret i tabellen. På allersidste spilledag blev man dog overhalet af Södertälje og endte på 9. pladsen, lige udenfor den 8. plads der ville have givet adgang til slutspillet. Ikke desto mindre en ganske respektabel placering af oprykkerne.

Året efter i sæsonen 2005-06 måtte man klare sig uden "lejesvendene" fra NHL. Alligevel lykkedes det at nå med i slutspillet, hvor man dog tabte i kvartfinalen til HV71.

'Fredede' numre 

 Nr 17 – Hasse Hansson

Eksterne links 

 Mora Hockey 

Ishockeyklubber i Sverige
Vaffel

Vaffel, også omtalt som vaffelkage, er et bagværk på linje med pandekagen. De mest almindelige ingredienser er hvedemel, mælk og æg. 
De bages i et vaffeljern. Vaffeljern findes i flere forskellige varianter. Det mest almindelige vaffeljern bager vafler i hjerteform. En kendt variant er den firkantede vaffel, som også sælges som belgiske vafler.

Se også
Belgisk vaffel

Eksterne henvisninger 

Kager
Honky-tonk

Honky-tonk  er egentlig amerikansk sydstatsslang for et værtshus. Et forstemt klaver er blevet kaldt et "honky-tonk piano," fordi man forbinder det med musikgenrer som ragtime og boogie-woogie, der har været brugt på værtshuse.

I dag betegner det en stilart indenfor countrymusikken, der opstod i takt med den stigende urbanisering af Sydstaterne efter 2. verdenskrig. Det var ikke længere i laden eller landsbyens torv, at man samledes til dans, det var på "the honky-tonks" og der blev ofte drukket tæt.

I forvejen var countrymusikken fjernet fra den oprindelige rustikke stil med banjoen og violinen som de dominerende instrumenter, dem der holdt fast ved denne stil optrådte mest som pauseklovne ved countryshows eller som indslag, der skulle gøre de konservative tilfreds. Meget af det, der blev indspillet på plade og blev hits, var tilpasset den gængse populære smag.

Men på "the honky-tonk" sang man stadig i den nasale stil, det kunne bare ikke lade sig gøre med de gamle instrumenter længere, de var for lydsvage til at overdøve larmen af fulde folk og skænderier. Så den elektriske guitar og det i western swing populære instrument steel guitar blev taget i brug. Teksterne handlede stadig om ulykkelig kærlighed og outsiderne som i den gamle country musik, men et par nye temaer holdt sit indtog: sange om værtshusliv, der kunne betragtes som sange der videreførte outsidersangene, og sange om længsel efter den landlige hjemstavn. Fremførelsen var kendetegnet ved enkelhed og fuldstændig upyntede indspilninger, der var ingen baggrundsstrygere og kor, som senere blev almindeligt i countryen. Mange forbinder country med sentimentalitet, men honky-tonksangene er usentimentale både i indhold og fremførelse.

Da man senere i 1960'erne og 1970'erne gjorde modstand mod sentimentaliseringen af countrymusikken, var det honky-tonkmusikken, der var en af de vigtigste inspirationskilder.

Betydelige kunstnere 
 Ernest Tubb
 Hank Williams

Musikgenrer
Musik fra USA
Las Vegas Strip

Las Vegas Strip (også kendt som The Strip) er 6.4 kilometer af Las Vegas Boulevard South, der er hovedgaden i Las Vegas, med utallige hoteller, spillekasinoer og underholdningsshows.

På trods af navnet er det kun en meget lille del af "The Strip", der ligger i selve Las Vegas, nemlig strækningen nord for Sahara Avenue. Resten af gaden ligger i forstæderne Paradise og Winchester. Dermed er Stratosphere det eneste af The Strips mange hoteller, som ligger inden for Las Vegas' bygrænse.

Hoteller på The Strip

Eksterne kilder/henvisninger 

Veje i USA
Strip
Uafhængighed (matematik)

Uafhængighed er et begreb inden for matematikken, der bruges i flere grene af matematikken.

Uafhængige variable 
Den uafhængige variabel er i en matematisk funktion den variabel, hvis værdi ikke er afhængig af værdien på andre variabler. Som regel er x den uafhængige og y er den afhængige variabel i en funktion af typen y = f(x).

Statistik

Inden for statistik og sandsynlighedsregning er stokastiske variable uafhængige, hvis og kun hvis den simultane fordelingsfunktion er produktet af de enkelte fordelingsfunktioner, dvs. hvis

Det er vigtigt at skelne mellem uafhængighed og korrelation. Uafhængige variable er altid ukorrelerede, mens det omvendte ikke nødvendigvis er tilfældet.

Lineær uafhængighed 
Indenfor lineær algebra siges to vektorer x og  y at være lineære afhængige, hvis det er mulig at finde en konstant a ≠ 0, så

Hvis man ikke kan finde en sådan konstant, vil x og  y være lineære uafhængige. Dette kan udvides til matricer, hvor en matrix X er lineær uafhængig af matricen Y, hvis X ikke kan skrives som en linearkombination af Y.

Kilder
Knut Konradsen: Introduktion til Statistik, 6. udgave, IMM/DTU 1995.

Matematik
Eystein Eggen

Eystein Eggen (5. januar 1944 i Oslo-19. november 2010 smst.) var en norsk statsstipendiat og forfatter. Han har skrevet historiske romaner fra norsk middelalder, men også en bog om sin tidligere svigerfar forfatteren Agnar Mykle, og om generalmajor Carl Gustav Fleischer, der ledede de norske styrker under kamperne om Narvik i 1940. Eggens mest kendte bog er selvbiografien "Gutten fra Gimle" 1993, hvor Eggen beretter om sin opvækst som NS-barn efter krigen. Bogen vakte stor opsigt. Den beredte grunden for Stortingets beklagelse til børn af norske nationalsocialister og tyske soldater. Stortinget udnævnte Eggen til statsstipendiat i 2003. "Han er et symbol på en hel generation", udtalte Arbeiderpartiets talsmand med tilslutning fra hele parlamentet.

Internet 
 Regeringen om Eggen 
 Forsoningen, interview  

Romanforfattere fra Norge
Faglitterære forfattere fra Norge
Selvbiografer fra Norge
Norsksprogede forfattere fra Norge
Speyside

Speyside er et område i regionen Highland i den nordlige Skotland.

Området har fået navnet efter floden Spey.

Whisky 

Speyside bruges som betegnelse for whisky fra dette område, som med ca. 50 whiskydestillerier er det største område for whiskyproduktion i Skotland.

Kendte whiskydestillerier i området:

 Aberlour
 Benriach
 Cragganmore
 Glenlivet
 Glenfiddich

Se også 
 Speyside single malt

Whisky fra Skotland
Moray
Nutella

Nutella er et nøddepålæg med spor af kakao, som blev opfundet i 1946  og markedsført under navnet Nutella i 1960'erne. Det bliver fremstillet hos chokoladefabrikanten Ferrero. 

Pålægget kommer fra Italien, og det er meget anvendt i hele Europa. Af Ferreros hjemmeside fremgår det, at der på verdensplan bliver solgt mere Nutella end peanutbutter.

Ud over at have pålægget på brødet, er det i Frankrig og i Italien også normalt at servere det på crêpes som hurtigmad.

Nutella markedsføres i 75 lande.

Det var Pietro Ferrero der i 1946 gjorde denne opfindelse. Det hed i starten Pasta Giandujot og derefter Supercrema, men blev i 1963 omdøbt til Nutella som man kender det i dag.

Eksterne henvisninger 

 Nutella på Ferreros hjemmeside 

Pålæg
Chokolade
Ferrero
Hyrdetaske (slægt)

Hyrdetaske (Capsella) er en slægt med mere end 25 arter, der er udbredt i alle verdensdele undtagen Antarktis. Det er urteagtige planter med opret vækst, glatte skud og smalle, helrandede blade. Blomsterne er små og sidder samlet i åbne, endestillede stande. Frugterne er kapsler med mange frø. Her omtales kun de arter, som er vildtvoksende eller naturaliserede i Danmark.

 Hyrdetaske (Capsella bursa-pastoris)

Korsblomst-familien
Cajun (etnisk)

Cajun er en etnisk betegnelse for den fransktalende befolkning i staten Louisiana i USA. De stammer fra de franske kolonister, der i 1755 blev fordrevet af briterne fra den franske koloni Acadia i New Brunswick, Nova Scotia og Newfoundland, der nu hører under Canada. Mange slog sig ned i den sydlige del af den franske koloni Louisiana. Der blev snart blandet op med de tidligere indvandrede fransktalene indbyggere.

Frankrig måtte i 1762 også afstå Louisiana til Spanien, men få spansktalende slog sig ned i dette store territorium. Louisiana vest for floden Mississippi blev igen afstået til Frankrig i 1800, men førstekonsul Napoléon Bonaparte solgte det til USA i 1803. Til trods for at engelsk efterhånden blev det dominerende sprog i Louisiana, har den fransktalende minoritet beholdt deres sprog og kultur. De fordrevne fra Acadia, les cadiens, gav navn til hele områdets franske dialekt, som kaldes le français cadien. Sproget blev officielt i staten Louisiana i 1980, og allerede i 1971 blev 23 af statens 64 paroisses anerkendt som regionen Acadiana.

Det franske cadien blev senere anglificeret til cajun. Med årene udviklede der sig en særpræget cajun-kultur, der stort set er forblevet uberørt af den gængse amerikanisering, selv om andre kulturelle strømninger i USA også har øvet lidt indflydelse. De frigivne slaver af afrikansk oprindelse, der slog sig ned i området i kølvandet på borgerkrigen, tog meget af cajunkulturen til sig.

Cajun
Personer fra USA
Franskmænd
Popcorn

Popcorn er en snack, lavet af visse typer majs, som popper og eksploderer når de bliver opvarmet i madolie, i mikrobølgeovn eller ved hjælp af varm luft. Der findes enkelte typer majs, som passer bedre til popcorn end andre.

Popcorn blev først lavet af indianerne i Amerika for mere end tusind år siden. Første gang europæerne lavede popcorn var i 1492, da Christopher Columbus kom til Amerika.

Popcorn er populære snacks og sælges både færdig poppet og upoppet. Skal man poppe selv er det vigtigt at følge brugsanvisningen, både dem man popper i varm olie, i mikrobølgeovn eller ved hjælp af en popcornmaskine (varm luft). Hvis ikke, kan der opstå både brand eller man kan få køkkenet fyldt med popcorn.

I senere tid er popcorn mest brugt i biografer. De bliver som regel serveret med husholdningssalt eller smør.

Eksterne henvisninger 

Snacks
Morten Spiegelhauer

Morten Spiegelhauer (født 2. juni 1969 i København) er dansk journalist og tv-vært på TV 2-programmet Operation X.

I 1991 og to år frem arbejdede han frivilligt for Månedsbladet Press. Derefter søgte han ind på Danmarks Journalisthøjskole og blev færdig i 1997 (var i skolepraktik hos DR på programmet Station 3). Efter endt uddannelse blev han ansat på DRs Ungdomsafdeling "Go" og flyttede et år senere til programmet U-land hvor han bl.a. lavede tv til DR2 og radio til P1 og P3. I 2000 var han med til, som bl.a. vært, at starte fornyelsen af Radioavisen, P3 Nyheder. Morten Spiegelhauer stoppede d. 31. maj 2004 på Danmarks Radio for at blive vært på TV 2.

I 2007 udkom bogen Operation Spiegelhauer som fortæller om det risikable og nervepirrende job som vært på dokumentarprogrammet Operation X, og om hvordan mange af udsendelserne har påvirket ham selv og hans eget liv.

Personer fra København 
Journalister fra Danmark
Tv-værter fra Danmark
Ansatte ved TV 2
Ansatte i DR
Selvbiografer fra Danmark